**Το μήλο της έριδος και η επιλογή του Πάρη**

Π: Αχ ωραία που είναι η ζωή για έναν πρίγκιπα… Μα τι έχανα τόσα χρόνια… Μόνο ξάπλα, μάσα, κορίτσια να σε προσέχουν και καλοπέραση… ούτε να δουλεύω χρειάζεται ούτε τίποτα χαχαχα.

Εμφανίζονται οι 3 θεές

-Εσύ είσαι ο Πάρις ο γιος του Πρίαμου;;; ο πρίγκιπας της Τροίας;;;

Π:- Ναι ωραίες μου κυρίες. Εσείς ποιες είστε;;;

ΑΦ:- Αχού καλέ. Δεν μας γνωρίζεις;;;;

Π:- Όχι αλλά θα ήθελα πολύ…

Αθ:- Πρόσεχε πως μιλάς, γιατί μπροστά σου έχεις 3 θεές του Ολύμπου…

Η:- και όχι όποιες να ‘ ναι .

ΑΦ:- Εγώ είμαι η θεά της ομορφιάς, η Αφροδίτη

Αθ:- και εγώ η θεά της Σοφίας, η Αθηνά

Η:- εγώ δεν χρειάζομαι συστάσεις, είμαι η Ήρα, βασίλισσα των θεών και προστάτιδα της οικογένειας

Π:- Συ..συγνώμη θεές μου, άμυαλος είμαι και δεν σας κατάλαβα… συγχωρέστε με σας παρακαλώ… αλλά η ουράνια ομορφιά σας μου πήρε τα μυαλά. Τι μπορώ να κάνω εγώ για εσάς; Γιατί μου κάνατε την χάρη να εμφανιστείτε μπροστά μου;

Αθ:- Ο Πατέρας μου ο Δίας σε διάλεξε για να μας λύσεις ένα πρόβλημα που έχουμε οι τρεις μας. Βλέπεις μας έστειλαν ένα πακέτο… ανώνυμο… δηλαδή χωρίς όνομα, και μέσα είχε ένα μήλο που έγραφε για την ομορφότερη… και επειδή εμείς δεν μπορέσαμε να καταλήξουμε για ποια είναι αποφασίσαμε να διαλέξεις εσύ!

Π:- πωπωπω δύσκολα μου βάζετε θεές μου. Ποια να διαλέξω που και οι τρεις είστε πανέμορφες. Ποιος είμαι εγώ που θα τολμήσω να πω ποια είναι η ομορφότερη… (Απευθυνόμενος στα παιδιά, άσε που άμα διαλέξω μια οι άλλες δύο θα μου θυμώσουν. Για τέτοια είμαστε;;; απαπαπαπα)

Αφ: Μην φοβάσαι και τίποτα δεν θα πάθεις..

Π:- Με άκουσες;;;

Αφ:- Εεε μα τι θεές θα ήμασταν άμα δεν ξέραμε τι σκέφτεσαι…

Εδώ μπροστά και οι τρεις σου ορκιζόμαστε στον Δία ότι τίποτα κακό δεν θα σου κάνουμε, αυτές που δεν θα διαλέξεις. Σύμφωνες κορίτσια;;

Θ:- Ναι μα τον Δία στο ορκιζόμαστε, διάλεξε ελεύθερα

Η:- Μα πριν διαλέξεις έλα να σου πω λίγο κάτι ιδιαιτέρως

Φεύγουν λίγο πιο κει

Η:-Αν διαλέξεις εμένα, σου υπόσχομαι να γίνεις ο πιο ξακουστός βασιλιάς του κόσμου. Όλοι θα σε γνωρίζουν, θα σε σέβονται και θα θέλουν να σου μοιάσουν. Το όνομα σου θα μείνει γραμμένο στην ιστορία με χρυσά γράμματα. Όλη η **ΔΟΞΑ** θα είναι δική σου.

Π:-Μμμμ, ακούγεται ενδιαφέρον… και χωρίς να κουραστώ έτσι;;;

Η:- εννοείται, εσύ θα κάθεσαι και όλα θα γίνονται από μένα

Π:- Νομίζω…

Αθ:- Για περίμενε λίγο Πάρη έλα να σου πω δυο λογάκια και εγώ

Φεύγουν λίγο πιο κει

Αθ:- Αν διαλέξεις εμένα θα σε κάνω ανίκητο στην μάχη, ο πιο γενναίος θα είσαι και ο πιο ξακουστός στις μάχες. Δεν θα υπάρχει άλλος πολεμιστής σαν εσένα πουθενά στο κόσμο… όλοι θα σε τρέμουνε και θα σε φοβούνται. Πριν κάνεις σηκώσεις το σπαθί σου θα σου παραδίδονται. Θα είσαι πάντα **ΝΙΚΗΤΗΣ**.

Π:- Λοιπόν…

Αφ:- Μην βιάζεσαι Πάρη, έλα λίγο εδώ. Άκου και μένα λίγο… άσε την Δόξα και την Νίκη… τι να τα κάνεις;;; το Μήλο μιλά για ομορφιά και ποια είναι πιο κατάλληλη για να το πάρει, εκτός από μένα, την θεά της ομορφιάς; Άμα με διαλέξεις θα σου δώσω την πιο όμορφη γυναίκα του κόσμου για σύζυγο σου την Ωραία Ελένη, που η ομορφιά της είναι γνωστή παντού σε όλο τον κόσμο. Θα σε αγαπάει και θα σε φροντίζει και μόνο για σένα θα έχει μάτια. Ασε που άμα την παντρευτείς θα είσαι ο **ΝΙΚΗΤΗΣ** στον αγώνα της καρδιάς της και θα μείνεις για πάντα **ΔΟΞΑΣΜΕΝΟΣ.** Έτσι αν διαλέξεις εμένα θα έχεις και τα τρία δώρα των θεών. **ΔΟΞΑ, ΝΙΚΗ & ΟΜΟΡΦΙΑ**.

Επιστρέφουν πίσω στις άλλες δυο

Π:- Αποφάσισα λοιπόν. Θα το δώσω στην θεά…. της ομορφιάς την Αφροδίτη… Ορίστε θεά μου… και όπως είπαμε έτσι;;

Αφ:- Εννοέιται φίλε μου… Σε ευχαριστώ πολύ. (Γυρνώντας στις άλλες δυο θεές) Χαχα σας κέρδισα…

Αθ &Η:- Μμμμμ σιγά το πράγμα … ένα μήλο κέρδισες … δεν έγινες και αρχηγός των θεών… Πάμε Χρυσή μου… (Φεύγουν)

Αφ:- θα τα ξαναπούμε σύντομα Πάρη… καλέ περιμένετε με… κορίτσιαααα… (Φεύγει)

Π:- Σαν να κουράστηκα πολύ με τις θεές ας κοιμηθώ λίγο να ξεκουραστώ… και να κάνω και καμιά μάσκα για να είμαι και όμορφος για την Ωραία Ελένη. Γεια σας παιδιά!!!!